Siwalan

Siwalan (Borassus flabellifer,  uga diarani wit tal) iku jinising palma sing urip ing Asia Kidul lan Asia Tenggara. Déné godhong wit gebang/tal iki akèh pigunané lan diarani ron tal. Ron tegesé godhong. Saka kléra-klèruné pangucap, banjur salin swara dadi lontar. Wit iki mligi thukul ing panggonan sing garing. Ing Indonésia, siwalan mligi thukul ing sisih wétan pulo Jawa, Madura, Bali, Nusa Tenggara Kulon lan Nusa Tenggara Wétan.

 Pigunané 
Godhongé kagunakaké kanggo barang kerajinan lan uga kanggo bahan panulisan naskah rontal. Bahan-bahan kerajinan sing digawé saka godhong siwalan antarané kipas, klasa, lan sasando.

Wohé uga bisa dipangan. Woh siwalan kang isih enom bisa didadekaké minangka obat, kaya ta obat kanggo lelara empedu lan disèntri. Sajroning woh siwalan kinandhut manéka vitamin kang murakabi tumraping awak, ing antarané yaiku vitamin b, vitamin c, zat besi, zinc, fosfor, kalium, tiamin, lan riboflavin. 

Banyuné (sing sajatiné endosperma cair) bisa difermentasi dadi tuwak lan ingaran legèn ing basa Jawa.

 Ekologi 
Wit Siwalan iki mligine tuwuh ana ing papan kang garing, gersang. Ing Indonesia, siwalan biyasane ana ing sisih wetan pulo Jawa, Madura, Bali, Gowa, Nusa Tenggara Kulon, lan Nusa Tenggara Wétan. Siwalan bisa urip nganti 100 taun luwih, lan wiwit awoh ing umur wit rikala 20 taun.

 Gladri 

 Pranala njaba 
 The Hindu: Delicious Summer Fruit 
 The Hindu: Slurp! It's Nungu season 
 Nungu for sale
 Noble fruit
 Tamil Nadu Palm Products Development Board
 http://www.khemarinn.wordpress.com
 The sugar palm on Confirel website
Kategori:Tetuwuhan
Kategori:WikiWastra
 Rujukan